stanford-oval/wikipedia huggingface dataset:
โดนต์บีอีวัล

"โดนต์บีอีวัล" (อังกฤษ: Don't be evil; "อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
แดนซ์แดนซ์เรโวลูชัน ซูเปอร์โนวา

แดนซ์ แดนซ์ เรโวลูชัน ซูเปอร์โนวา
แดนซ์ แดนซ์ เรโวลูชัน ซูเปอร์โนวา (อังกฤษ: Dance Dance Revolution SuperNOVA) เป็นเกมเต้นภาคต่อในปี พ.ศ. 2549 โดยบริษัทโคนามิจำกัด ในประเทศญี่ปุ่นได้วางแผงในแบบตู้เกม เมื่อวันที่ 12 กรกฎาคม พ.ศ. 2549, วางแผงในเป็นแบบ เพลย์สเตชัน 2 เมื่อวันที่ 25 มกราคม พ.ศ. 2550 ส่วนประเทศสหรัฐอมริกาวางแผงในแบบตู้เกม เมื่อวันที่ 15 พฤษภาคม พ.ศ. 2549, วางแผงในเป็นแบบเพลย์สเตชัน 2 เมื่อวันที่ 26 กันยายน พ.ศ. 2549, และแถบยุโรป วางแผงในแบบตู้เกม เมื่อวันที่ 28 เมษายน พ.ศ. 2549 วางแผงในเป็นแบบเพลย์สเตชัน 2 เมื่อช่วงต้นปี พ.ศ. 2550
ลักษณะเด่น

เป็นเกมเต้นภาคต่อจาก แดนซ์ แดนซ์ เรโวลูชัน เอกซตรีม 2 (DDR Extreme 2) ของสหรัฐ และแดนซ์ แดนซ์ เรโวลูชัน สไตรค์ (DDR STR!KE) ของญี่ปุ่น นี้ มีลักษณะเด่นขึ้น เมื่อผู้เล่น เล่นเกมเต้น จะได้เห็นตัวละครเต้นบนฉากเต้น และมีลักษณะที่ดูโดดเด่นมากขึ้น เพลงบรรจุต่าง ๆ ในประเภทตู้นั้น บรรจุรวมกับเพลงจากภาคที่แล้วได้มากกว่า 300 เพลง ถือได้ว่า เกมเต้นภาคนี้
บรรจุเพลงได้มากที่สุดในเกมเต้นภาคที่ผ่านมา รวมทั้งเพลงใหม่ ๆ ที่สร้างความสนุกสนานให้กับผู้เล่นได้อย่างทุกเพศทุกวัย รวมไปถึงหมวดเกมต่าง ๆ ในประเภทเล่นตามบ้าน ก็สามารถสร้างความสนุกให้กับผู้เล่นได้เช่นกัน
รายชื่อเพลง

รายชื่อเพลงใหม่ที่ถูกบรรจุในเกมเต้นภาคนี้ ซึ่งประกอบไปด้วยเพลงในตาราง ซึ่งเรียงลำดับตามตัวอักษรภาษาอังกฤษ โดยที่แถบสีแดงจะเป็นเพลงยากประจำภาคนี้
รายชื่อเพลง > รายชื่อเพลงใหม่ที่ปราฏในประเภทตู้

| 0 | 1 | 2 |
| --- | --- | --- |
| ชื่อเพลง | ชื่อศิลปิน | ความเร็ว |
| A LOVE LIKE THIS | PANDORA | 127 |
| Baby's Tears | MIKI ROBERTS | 180 |
| CENTERFOLD (130BPM move it remix) | CAPTAIN JACK | 130 |
| CHAOS | DE-SIRE retunes | 170 |
| DA CAPO | ACE OF BASE | 138 |
| DOESN'T REALLY MATTER | JANET JACKSON | 35...99 |
| Fascination MAXX | 100-200-400 | 100...400 |
| FEELS JUST LIKE IT SHOULD | LH MUSIC CREATION | 87 |
| Flow | Scotty D. revisits U1 | 140 |
| Fly away | ChiyoTia | 125 |
| GIRL IN A DAYDREAM | PANDORA | 126 |
| GOLDEN SKY | SMiLE.dk | 135 |
| GIVE ME UP | LH MUSIC CREATION | 130 |
| Hana Ranman -Flowers- | TERRA | 160 |
| Healing-D-Vision | DE-STRAD | 180..360 |
| HONEY PUNCH | RIYU KOSAKA | 175 |
| I'll Make Love To You | LH MUSIC CREATION | 50 |
| INNOCENCE OF SILENCE | nc ft NRG Factory | 71...142 |
| JERK IT OUT | CAESARS | 134 |
| La Bamba | LH MUSIC CREATION | 156 |
| LONG TRAIN RUNNIN' | X-TREME | 34...138 |
| LOVE AT FIRSTSIGHT (TwinMasterplan Mix) | KYLIE MINOGUE | 130 |
| MODERN GIRL | SHEENA EASTON | 120 |
| Morning Glory | BeForU | 160 |
| MR.DABADA (Groove Wonder Remix) | CARLOS JEAN | 128 |
| My Only Shining Star | NAOKI feat. Becky Lucinda | 155 |
| PEACE (^^) v | BeForU | 142 |
| SEDUCTION (Vocal Remix) | NC feat. NRG Factory | 190 |
| Star Gate Heaven | SySF. feat. Donna Burke | 145 |
| SURRENDER (YOUR LOVE) | JAVINE | 103 |
| TOXIC (FT Company Edit) | HELEN | 143 |
| TRUE LOVE | jun | 188 |
| WHAT A WONDERFUL WORLD | BEATBOX vs DJ MIKO | 142 |
| WOOKIE WOOKIE | MACHOMAN | 137 |
ดูเพิ่ม

แดนซ์ แดนซ์ เรโวลูชัน
แหล่งข้อมูลอื่น

Dance Dance Revolution SuperNOVA Gateway (ญี่ปุ่น)
เกมเต้นซูเปอร์โนวา แบบเล่นตามบ้านของสหรัฐ (อังกฤษ)
เกมเต้นซูเปอร์โนวา แบบเล่นตามบ้านของญี่ปุ่น (ญี่ปุ่น)
เว็บไซต์เกมเต้นอย่างเป็นทางการของโคนามิญี่ปุ่น (ญี่ปุ่น)
โดพามีนทรานสปอตเตอร์

โดพามีนทรานสปอตเตอร์ (แดท) (อังกฤษ: dopamine transporter; DAT) เป็นโปรตีนสำคัญที่อยู่บริเวณเยื่อหุ้มเซลล์ของเซลล์ประสาทโดพามีน ทำหน้าที่ดูดกลับโดพามีนที่หลั่งออกมาในไซแนปส์เข้าสู่เซลล์ประสาทก่อนไซแนปส์ โดพามีนทรานสปอตเตอร์เป็นโปรตีนลำเลียงสารสื่อประสาทโดพามีนที่ต้องอาศัยไอออนโซเดียมและไอออนคลอไรด์ในการทำงาน โครงสร้างโมเลกุลของโดพามีนทรานสปอตเตอร์มีด้านปลายด้านเอ็น (N-terminus) และปลายด้านซี (C-terminus) อยู่ภายในเซลล์  ปัจจุบันพบว่าสารโคเคน (Cocaine) และยาเมทิลฟีนิเดท (Methylphenidate) ออกฤทธิ์โดยการยับยั้งการทำงานของโดพามีนทรานสปอตเตอร์
มีการศึกษาการกระจายตัวของโดพามีนทรานสปอตเตอร์ในอวัยวะต่างๆ ในหนูขาวโดยใช้วิธีอิมมิวโนฮิสโตเคมมิสทรี (Immunohistochemistry) พบโดพามีนทรานสปอตเตอร์ในระบบประสาทส่วนกลาง anterior pituitary gland, Auerbach’s nervous system, Meisner’s nervous system, adrenal medulla และ ปอด โดยทั่วไปแล้วบริเวณสมองที่ใช้ศึกษาโดพามีนทรานสปอตเตอร์คือบริเวณดอร์ซอลสไตรตัม (dorsal striatum) และ (นิวเคลียสแอคคัมเบน) (nucleus accumbens) ซึ่งมีปริมาณโดพามีนทรานสปอตเตอร์ค่อนข้างหนาแน่น   เมื่อศึกษาหนูถีบจักรที่ถูกตัดยีนโดพามีนทรานสปอตเตอร์ พบว่าการสังเคราะห์โดพามีนที่อาศัยเอนไซม์ไทโรซีนไฮดร๊อกซิเลสเกิดได้น้อยลง การเก็บโดพามีนในถุงเก็บ(vesicle) ลดลง มีการปลดปล่อยโดพามีนลดลง
การขนส่งโดพามีนผ่านโดพามีนทรานสปอตเตอร์อาจเกิดในอัตราส่วนของโดพามีน 1 โมเลกุล ไอออนโซเดียม 2 ไอออนและไอออนคลอไรด์ 1 ไอออน ซึ่งมีกลไกทั่วไปคือไอออนโซเดียม 2 ไอออนจับกับโดพามีนทรานสปอตเตอร์ก่อน ตามด้วยโดพามีน 1 โมเลกุล จากนั้นไออนคลอไรด์ 1 ไอออนจึงมาจับกับโดพามีนทรานสปอตเตอร์
โดมินิก โมนาแฮน

| Dominic Monaghan |
| --- | --- |
ปฐมทัศน์ภาพยนตร์ The Lord of the Rings: The Return of the King ในเวลลิงตัน ประเทศนิวซีแลนด์
สารนิเทศภูมิหลัง
เกิด:  (1976-12-08) 8 ธันวาคม ค.ศ. 1976 (47 ปี) Dominic Bernard Patrick Luke Monaghan เบอร์ลิน, เยอรมนี
ปีที่แสดง: 1996 - ปัจจุบัน
โดมินิก โมนาแฮน (อังกฤษ: Dominic Monaghan) เกิดเมื่อวันที่ 8 ธันวาคม ค.ศ. 1976 เป็นนักแสดงชาวอังกฤษ เป็นที่รู้จักจากบทเมอร์รี ในภาพยนตร์ของปีเตอร์ แจ็กสันที่ดัดแปลงจากบทประพันธ์ของ เจ.อาร์.อาร์. โทลคีน เรื่อง เดอะลอร์ดออฟเดอะริงส์ และจากบทชาร์ลี เพซ ในซีรีส์ทางโทรทัศน์เรื่อง อสุรกายดงดิบ
แตรทั้งเจ็ด

เจ็ดทูตสวรรค์กับแตรทั้งเจ็ด (บน)
แตรทั้งเจ็ด (อังกฤษ: Seven trumpets) ตามที่ได้ระบุไว้ในหนังสือวิวรณ์ของภาคพันธสัญญาใหม่นั้น เป็นแตรที่พระเจ้าทรงมอบแก่ทูตสวรรค์หน้าพระพักตร์จำนวนเจ็ดองค์ ซึ่งเป็นเหตุการณ์สืบเนื่องหลังจากการทำลายตราประทับดวงที่เจ็ด การเป่าแตรแต่ละครั้งนำมาซึ่งความวิบัติแก่ผืนแผ่นดินโลก เหตุการณ์สืบเนื่องจากเสียงแตรทั้งเจ็ดนี้ คือขันทั้งเจ็ดแห่งพระพิโรธ
แตรแห่งทูตสวรรค์ทั้งเจ็ด

แตรที่หนึ่ง: ทำให้เกิดลูกเห็บและไฟที่ทำลายพืชสีเขียวในโลก
แตรที่สอง: สิ่งที่เหมือนดาวขนาดใหญ่กำลังมอดไหม้ตกสู่ท้องทะเล ทำให้สิ่งมีชีวิตในทะเลตายไปหนึ่งในสาม
แตรที่สาม: ดาวใหญ่ที่ลุกไหม้จากท้องฟ้าตกลงไปในหนึ่งในสามของแม่น้ำทั้งหลาย น้ำปริมาณหนึ่งในสามก็กลายเป็นรสขม
แตรที่สี่: แสงของดวงอาทิตย์และของดวงจันทร์ดับมืดไปหนึ่งในสาม
แตรที่ห้า: กองทัพตั๊กแตนเข้าทรมาณมนุษย์ผู้ไม่มีตราของพระเจ้าเป็นเวลาห้าเดือน
แตรที่หก: ทูตสวรรค์สี่ตนที่ยูเฟรติสถูกแก้มัด เพื่อนำกองทัพทหารม้าสองร้อยล้านเข้าเข่นฆ่าวงศ์มนุษย์เสียหนึ่งส่วนสาม
แตรที่เจ็ด: ทำให้เกิดเหตุการณ์ขันแห่งพระพิโรธทั้งเจ็ด
| ด ค กหนังสือวิวรณ์ |
| --- | --- |
บทในคัมภีร์ไบเบิล (พันธสัญญาใหม่):  วิวรณ์ 1  2  3  4  5  6  7  8  9  10  11  12  13  14  15  16  17  18  19  20  21  22 
สถานที่:  ซาร์ดิส  ธิยาทิรา  บาบิโลน  ปัทมอส  เปอร์กามัม  ฟีลาเดลเฟีย  แม่น้ำยูเฟรติส  เยรูซาเล็ม  เลาดีเซีย  สเมอร์นา  โสโดม  อารมาเกดโดน  เอเชีย  อียิปต์  เอเฟซัส 
บุคคล:  กาด  ดาวิด  นัฟทาลี  บาลาค  บาลาอัม  เบนยามิน  พระเยซู  มนัสเสห์  มีคาเอล  ยอห์น  ยูดาห์  เยเซเบล  โยเซฟ  รูเบน  เลวี  เศบูลุน  สิเมโอน  อาเชอร์  อิสสาคาร์ 
เหตุการณ์/ คำศัพท์/วลี:  การพิพากษาครั้งสุดท้าย  คนขี่ม้าสี่คนแห่งวิวรณ์  คริสตจักรทั้งเจ็ดในแคว้นเอเชีย  ความเชื่อเรื่องยุคพันปี  จำนวนของสัตว์ร้าย  ชามเจ็ดใบ  ตราผนึกเจ็ดดวง  แตรทั้งเจ็ด  ถ้อยคำของทูตสวรรค์ทั้งสาม  บอระเพ็ด  บึงไฟ  บุตรมนุษย์  ผู้หญิงแห่งวิวรณ์  เยรูซาเล็มใหม่  สัตว์ร้าย  สิ่งมีชีวิตสี่ตน  หญิงแพศยาแห่งบาบิโลน  หนังสือแห่งชีวิต  อาบัดโดน/อปอลลิโยน  อัลฟาและโอเมกา 
การตีความ:  Futurist  Historicist  Idealist  Preterist  by John Foxe 
เกี่ยวข้อง:  ผู้เขียน ยอห์นแห่งเกาะปัทมอส  ความผันแปรของต้นฉบับ 
สำเนาต้นฉบับ:  พาไพรัส 18  24  43  47  85  98  115  Crawford Aramaic New Testament manuscript 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
เติ้ง ชุ่ยเหวิน

| เติ้งชุ่ยเหวิน |
| --- | --- |
เติ้งชุ่ยเหวิน ในวัย 50 ปี
สารนิเทศภูมิหลัง
เกิด:  (1966-03-02) 2 มีนาคม ค.ศ. 1966 (58 ปี) Tang Shui Man ฮ่องกง
อาชีพ: นักแสดง
ปีที่แสดง: ค.ศ.1985-ปัจจุบัน
ผลงานเด่น: War and Beauty, Rosy Business, No Regrets, La Femme Desperado, New Heavenly Sword and Dragon Sabre
ฐานข้อมูล
IMDb
เติ้งชุ่ยเหวิน (จีนตัวย่อ: 邓萃雯; จีนตัวเต็ม: 鄧萃雯; พินอิน: Dèng Cuìwén, อังกฤษ: Sheren Tang) นักแสดงหญิงมากความสามารถที่มีชื่อเสียงและประสบความสำเร็จมากที่สุดคนหนึ่งของจอแก้วฮ่องกง ผู้ได้รับขนานนามว่าเป็นราชินีกระชากเรตติ้ง และรางวัล TV Queen 2 ปีซ้อนคนแรกในประวัติศาสตร์ของสถานีโทรทัศน์ TVB คนนี้ เป็นที่รู้จักในแวดวงบันเทิงแดนมังกรในบท จิวจี้เยียก จากเรื่องดาบมังกรหยก ตอน เทพบุตรมังกรฟ้า หยูเฟย จากเรื่องศึกรักจอมราชันย์  จากเรื่องยอดหญิงจอมทระนง เกามุ่ยหรือ Miss 9 จากเรื่องยอดหญิงจอมทระนงภาค 2 และล่าสุดกับบท บูเช็คเทียน จักรพรรดินีคนแรกและคนเดียวในประวัติศาสตร์ชาติจีนจากละครคอเมดี้เรื่องเหม่ยเหรินจื้อจ้าว อีกทั้งในช่วงยุค 80s เธอเคยได้รับสมญานามว่า "สาวงามในชุดโบราณที่เลอโฉมที่สุด" และ "องเหม่ยหลิงน้อย" (โดยเธอถูกคาดหวังว่าจะขึ้นมาแทนที่ องเหม่ยหลิง ดาราสาวผู้ล่วงลับไปก่อนวัยอันควรนั่นเอง)
ชีวิตช่วงต้น

เติ้งชุ่ยเหวินลืมตาดูโลกในวันที่ 2 มีนามคม ปี 1966 ณ เกาะฮ่องกง ในขณะที่ผู้เป็นแม่อายุแค่เพียง 17 ปีเท่านั้น ความไม่พร้อมในหลายๆด้าน และปัญหาเรื่องฐานะการเงิน จึงทำให้พ่อและแม่ของเธอตัดสินใจแยกทางกันเมื่อตอนที่เธออายุได้ 5 ขวบ เติ้งชุ่ยเหวินจึงเติบโตมาจากการเลี้ยงดูของตากับยายผู้เข้มงวดกวดขัน และดิ้นรนหาเลี้ยงปากท้องจนสามารถส่งเสียเธอให้เรียนจบมัธยมปลายในโรงเรียนหญิงล้วนชื่อดังได้ แต่ด้วยความดุดันและช่องว่างระหว่างวัย ตลอดจนไม่ค่อยมีเด็กรุ่นราวคราวเดียวกันอยู่บริเวณที่พักอาศัยมากนัก จึงทำให้เธอต้องอยู่อย่างโดดเดี่ยวลำพังคนเดียว หลายครั้งก็ต้องเล่นกับตัวเอง พูดกับตัวเอง อันเป็นเหตุผลที่ทำให้เธอเติบโตมาเป็นคนขาดความรักความอบอุ่น มีโลกส่วนตัวสูง และชอบอยู่ลำพังคนเดียวมากกว่าอยู่ร่วมกับคนเยอะๆ
เมื่อเรียนจบมัธยมศึกษา เติ้งชุ่ยเหวินผู้โหยหาอิสระเสรีจากการถูกควบคุมอย่างเข้มงวดจากครอบครัว ก็ตัดสินใจหันหลังให้กับการเรียนในระดับมหาวิทยาลัยและตั้งหน้าตั้งตาหางานทำในทันที ซึ่งงานที่เธอหมายมั่นปั้นมือในตอนแรกนั้นก็คืองานแอร์โฮสเตส ซึ่งเป็นงานที่สาวๆหลายคนต่างพากันใฝ่ฝัน แต่โชคชะตาก็ไม่ได้กำหนดให้เธอเกิดมาเป็นนางฟ้าอยู่บนเครื่องบิน เติ้งชุ่ยเหวินที่กำลังผิดหวังจากการถูกปฏิเสธก็บังเอิญได้ไปพบกับป้ายรับสมัครนักเรียนการแสดงรุ่นใหม่ของ TVB เข้า ด้วยความที่เป็นคนชอบดูละครโทรทัศน์ประกอบกับหน้าตาไม่ได้ขี้ริ้วขี้เหร่นัก เธอจึงลองเสี่ยงดวงด้วยการหอบเอาความพลาดหวังจากงานแอร์โฮสเตสครั้งนั้น ไปสมัครเข้าโรงเรียนการแสดงของ TVB และได้กลายมาเป็นนักแสดงรุ่นใหม่ของช่องในที่สุด ทว่าหลังจากที่เธอเริ่มเข้าวงการได้เพียงไม่นาน ที่พึ่งเพียงหนึ่งเดียวของเธอนั่นก็คือตายายก็เสียชีวิตไปในเวลาอันรวดเร็ว เติ้งชุ่ยเหวินจึงต้องใช้ชีวิตอยู่ลำพังคนเดียวตั้งแต่นั้นเป็นต้นมา
ชีวิตในวงการบันเทิง

หลังจากเรียนจบหลักสูตร เติ้งชุ่ยเหวิน ก็ได้รับบทนางเอกทันทีกับผลงานการแสดงเรื่องแรกของเธอคือ ซิยิ่นกุ้ย ผู้พิชิตตะวันออก ซึ่งนอกจากจะเป็นผลงานแจ้งเกิดของเธอแล้ว ก็ยังทำให้เธอได้พบรักกับ ว่าน จื่อเหลียง ผู้เป็นรักแรกและเป็นพระเอกของเรื่องอีกด้วย ช่วงกำลังออกอากาศได้เกิดโศกนาฏกรรมเมื่อนักแสดงหญิงจอแก้วเบอร์หนึ่งในขณะนั้น คือ องเหม่ยหลิง ได้เสียชีวิตกะทันหันจากการอัตวินิบาตกรรม และละครชุดนี้โด่งดังได้เรตติ้งเฉลี่ยต่อตอน 60 จุดเปิดในฮ่องกง ทำให้ เติ้งชุ่ยเหวิน ถูกทางทีวีบี คาดหวังจะให้เธอเป็นตัวแทนของ องเหม่ยหลิง และมีการตั้งฉายาเธอว่า "องเหม่ยหลิงน้อย" ขึ้นมาเพื่อใช้ในการผลักดันส่งเสริมเธอ
หลังจากนั้นเธอก็มีผลงานออกมาอย่างต่อเนื่อง ไม่ว่าจะเป็นมังกรทลายฟ้า ดาบมังกรหยก ตอน เทพบุตรมังกรฟ้า ฤทธิ์นางจิ้งจอกและอื่นๆอีกมากมาย แต่ด้วยความที่เธอเป็นตัวของตัวเองและมีโลกส่วนตัวสูง (จนหลายคนมองว่าดื้อ) จึงทำให้เธอไม่ค่อยชอบใจกับชีวิตในวงการบันเทิงเท่าใดนัก และตัดสินใจหันหลังให้กับงานในวงการขณะที่เธอกำลังรุ่งโรจน์อย่างสุดขีด แล้วบินไปศึกษาต่อด้าน Interior design ที่มหานครนิวยอร์ก สหรัฐอเมริกา อันเป็นสถานที่ซึ่งมีอิทธิพลกับอุปนิสัยใจคอและตัวตนของเธอในปัจจุบันเป็นอย่างมาก เมื่อจบการศึกษาเติ้งชุ่ยเหวินก็กลับมายังบ้านเกิดเมืองนอน ด้วยตั้งใจว่าจะทำงานเก็บเงินสักก้อนเพื่อไปหลงหลักปักฐานที่ต่างประเทศ เธอจึงกลับเข้าสู่วงการบันเทิงอีกครั้งด้วยชื่อเสียงที่ไม่ได้โด่งดังเท่ากับเมื่อหลายปีก่อน ด้วยความที่โตขึ้น เป็นผู้ใหญ่ขึ้น และเห็นโลกมากว้างขึ้น เธอจึงเปลี่ยนแผนและตัดสินใจที่จะใช้ชีวิตอยู่ในบ้านเกิดเมืองนอนต่อไป
หลังจากกลับมาทำงานกับ TVB ได้ไม่นานนัก เติ้งชุ่ยเหวินก็ตัดสินใจย้ายสังกัดไปอยู่กับ ATV ซึ่งเป็นคู่แข่ง และได้รับบทนำตลอดจนบทรองจากเฉินซิ่วเหวินอยู่หลายเรื่อง หนึ่งในนั้นก็คือ I Have a Date With Spring  ดรุณีรักนี้ไม่แปรเปลี่ยน ละครซึ่งเป็นที่รู้จักมากที่สุดเรื่องหนึ่ง ทั้งยังเป็นจุดพลิกผันอันใหญ่หลวงในชีวิตของเธออีกด้วย นั่นก็เพราะว่าเธอเกิดไปมีความสัมพันธ์ฉันชู้สาวกับ เจียงหัว ซึ่งมีภรรยาอยู่แล้ว ในที่สุดเรื่องนี้ก็ถูกปาปารัซซี่ขุดคุ้ยจนเป็นข่าวใหญ่ในหน้าหนังสือพิมพ์ จนต้องเลิกรากันไปด้วยความเจ็บปวดอย่างแสนสาหัส เหลือไว้ก็แต่เพียงบทเรียนราคาแพงที่ฝ่ายชายทิ้งไว้ให้ ด้วยการไม่รับผิดชอบต่อการกระทำของตนเองและโยนความผิดทั้งหมดมาให้เธอรับไว้แต่เพียงผู้เดียว เรื่องราวใหญ่โตที่เกิดขึ้นในตอนนั้น ทำให้เธอปฏิเสธที่จะต่อสัญญากับ ATV และหันกลับมาซบอก TVB อีกครั้ง ซึ่งกล่าวได้ว่าเป็นจุดตกต่ำมากที่สุดในชีวิตนักแสดงของเธอเลยทีเดียว
แม้ TVB จะอ้าแขนต้อนรับกับการกลับมา แต่ก็ไม่ได้ให้ความสำคัญหรือป้อนงานดีๆให้กับเธอมากเท่าที่ควร หากจะกล่าวว่าเธอถูกลดลำดับจากนักแสดงเกรด A ไปเป็นอยู่ขั้นอื่นก็ไม่ถือว่ากล่าวเกินไปนัก ผลงานส่วนใหญ่ในช่วงนั้นจึงค่อนข้างล่อแหลมและเต็มไปด้วยฉากเลิฟซีนที่เร่าร้อนรุนแรง ตัวอย่างเช่น Quick Step of Passion ที่เรียกได้ว่าเป็นละครโทรทัศน์เรต R ของทางช่อง หรือ Loving You 1-2 เกี่ยวกับความรักความสัมพันธ์ของคนฮ่องกงในสังคมหลากหลายรูปแบบซึ่งซีรีส์จบในตอนเป็นต้น อย่างไรก็ตาม ผลงานในช่วงนั้นกลับมีส่วนช่วยในการพัฒนาฝีมือทางการแสดงให้กับเธอเป็นอย่างมาก ทั้งยังเปิดโอกาสให้เธอได้แสดงในบทบาทที่หลากหลาย ไม่ว่าจะเป็นหญิงสาวพราวเสน่ห์ ตำรวจสุดแกร่ง คุณหมอสุดเฉิ่ม แม่บ้านลูกติด แม่ค้าหาบเร่ แอร์โฮสเตส พนักงานอาบอบนวด สาวขี้ยา เด็กเสี่ย ไปจนถึงบทรักร่วมเพศ ที่หาดูไม่ได้ในง่ายๆในวงการบันเทิงฮ่องกง
2013-2016

ปี 2013 ที่ผ่านมา นับว่าเป็นปีที่เติ้งชุ่ยเหวินมีงานอีเวนท์รวมไปถึงงานการกุศลมากที่สุดปีหนึ่ง ทั้งยังเป็นปีที่ชื่อของเธอกลายเป็นข่าวใหญ่ในหน้าหนังสือพิมพ์ของเกาะฮ่องกงอีกครั้ง เมื่อ TVB ประกาศแบนเติ้งชุ่ยเหวินอย่างเป็นทางการ เพราะเธอออกมาแฉและวิพากษ์วิจารณ์การทำงานที่ไม่เป็นมืออาชีพของผู้กำกับและนักเขียนบทโทรทัศน์จากเรื่อง Beauty at War หรือศึกรักจอมราชันย์ภาค 2 ละครที่เธอตั้งใจจะเล่นให้กับ TVB เป็นเรื่องสุดท้าย ก่อนจะออกไปเป็นนักแสดงอิสระอย่างเต็มตัว
เติ้งชุ่ยเหวินได้โพสแสดงความคับข้องใจใน Weibo ส่วนตัวของเธอเอง และออกมาให้ข้อมูลกับผู้สื่อข่าวอย่างตรงไปตรงมาว่า เธอได้รับผลกระทบทางด้านสุขภาพจากการถ่ายทำละครเรื่องดังกล่าวเป็นอย่างมาก จนต้องเข้ารับการรักษาตัวระหว่างการถ่ายทำ เนื่องจากความเครียดและการพักผ่อนไม่เพียงพอ โดยมีสาเหตุมาจากระบบการทำงานของ TVB ที่บังคับให้นักแสดงทำงานกันมากกว่า 12-15 ชั่วโมงต่อวัน จนนักแสดงไม่มีเวลาพักผ่อนหรือศึกษาบท ตลอดจนความไม่เป็นมืออาชีพของนักเขียนบทที่เปลี่ยนแปลงบทอยู่ตลอดเวลา จนไม่สามารถส่งบทให้กับนักแสดงในเรื่องอ่านได้ก่อนเวลาการถ่ายทำ
อย่างไรก็ตาม การที่ TVB ออกมาประกาศแบนเธออย่างเป็นทางการ ก็ไม่ใช่เรื่องที่อยู่เหนือความคาดหมายของคนส่วนใหญ่ หรือแม้กระทั่งตัวของเธอเองสักเท่าใดนัก ทั้งนี้ทั้งนั้นยังมีการตั้งข้อสังเกตกันในวงกว้างว่า สาเหตุสำคัญอีกประการหนึ่งที่ TVB ตัดสินใจลงดาบกับนางเอกยอดนิยมของช่อง ที่ครั้งหนึ่งเคยยื่นข้อเสนอให้เธอต่อสัญญาเพื่อแลกกับรางวัล TV Queen สมัยที่ 3 นั้น อาจเป็นการเชือดไก่ให้ลิงดู เพื่อไม่ให้นักแสดงในสังกัดคนอื่นๆเอาเยี่ยงอย่าง ด้วยการออกมาวิพากษ์วิจารณ์การทำงานของช่อง รวมถึงการแข็งข้อ หรือแสดงจุดยืนซึ่งต่างไปจากคำสั่งหรือนโยบายของช่อง อย่างที่เติ้งชุ่ยเหวินหรือนักแสดงคนอื่นๆซึ่งตบเท้าออกจากช่องไปกระทำกันนั่นเอง
2016-ปัจจุบัน

หลังจากที่ถูกสถานีโทรทัศน์ TVB ประกาศแบนอย่างเป็นทางการและหายหน้าหายตาไปจากหน้าจอโทรทัศน์ฮ่องกงถึง 3 ปี เติ้งชุ่ยเหวินยังคงปรากฏตัวตามงานอีเวนต์ต่างๆ และงานการกุศลอย่างสม่ำเสมอ นอกจากนี้เธอยังมีผลงานการแสดงกับแผ่นดินใหญ่อย่างต่อเนื่อง และร่วมงานกับ หยูเจิ้ง โปรดิวเซอร์ชื่อดังผู้สร้าง ตำนานรักวังต้องห้าม และ ตำนานลู่เจิน อยู่บ่อยครั้ง ส่งผลให้เธอเป็นนักแสดงรุ่นใหญ่จากฝั่งฮ่องกงที่ประสบความสำเร็จและได้รับความนิยมจากแผ่นดินใหญ่อย่างต่อเนื่อง
และเมื่อวันที่ 18 ธันวาคม 2016 ที่ผ่านมา เติ้งชุ่ยเหวินก็สร้างความประหลาดใจให้กับผู้ชมทั่วทั้งเกาะ ด้วยการปรากฏตัวบนหน้าจอโทรทัศน์ TVB อีกครั้งที่งานประกาศผลรางวัลประจำปี TVB Anniversary Awards ในฐานะผู้ประกาศรางวัลละครยอดเยี่ยมแห่งปี 2016 เคียงคู่กับ หลีเย่าเสียง คู่ขวัญตลอดกาลของเธอ ซึ่งการปรากฏตัวของเธอครั้งนี้นอกจากจะทำให้เรตติ้งช่วงดังกล่าวโกยเรตติ้งสูงสุดของเวลาออกอากาศงานประกาศผลรางวัล ยังเป็นการประกาศให้รู้ถึงสถานะความสัมพันธ์อันดีกับทางสถานี และโอกาสที่เธอจะกลับมารับบทนำให้กับ TVB ในอนาคตอีกด้วย
ชีวิตส่วนตัว

ด้วยบุคลิกที่ดูเป็นสาวมั่น เอาจริงเอาจังกับการทำงานมากระดับเพอร์เฟ็คชันนิสต์ของเธอ ทำให้เธอมักจะได้รับบทผู้หญิงทำงาน(Working woman) หรือนางเอกที่มีความเป็นวีรสตรีในอุดมคติอยู่เสมอ ซึ่งนั่นทำให้เธอกลายเป็นสัญลักษณ์ของผู้หญิงยุคใหม่ที่เก่ง แกร่ง สามารถยืนหยัดได้ด้วยตัวเองโดยไม่ต้องพึ่งพาอาศัยผู้ชาย และมีความเป็นเฟมินิสต์ในตัวสูง ถึงกระนั้นเธอก็ออกมาปฏิเสธว่า เธอไม่ได้แข็งแกร่งมากมายอย่างที่ใครหลายๆคนมอง เธอไม่สามารถใช้ชีวิตอย่างมีแผนการณ์ทุกย่างก้าวได้อย่างสนมหยู และถ้าให้เธอเลือกระหว่างอำนาจบารมีกับความรัก เธอก็จะเลือกความรักโดยไม่ลังเล
แม้เติ้งชุ่ยเหวินจะมีภาพลักษณ์ที่ดูเคร่งเครียดกับการทำงาน แต่เธอก็ออกมาพูดถึงเรื่องนี้กับสื่ออย่างเปิดเผยว่า จริงๆแล้วในชีวิตส่วนตัวนอกเหนือเวลาทำงานน่ะ เธอค่อนข้างจะเป็นคนง่ายๆสบายๆ โก๊ะๆ ซุ่มซ่าม และออกจะขี้เกียจเสียด้วยซ้ำ โดยเฉพาะอย่างยิ่งสำหรับแฟนคลับของเธอแล้วก็นับว่า เธอเป็นนักแสดงอีกคนหนึ่งในวงการที่ค่อนข้างเป็นกันเองและใกล้ชิดสนิทสนมกับแฟนคลับมาก ส่วนหนึ่งอาจเป็นเพราะว่า แฟนคลับส่วนใหญ่ของเธอนั้นมักจะเป็นเด็กนักเรียนนักศึกษารุ่นราวคราวลูก หรือคนรุ่นใหม่วัยทำงานเสียเป็นส่วนใหญ่ จึงทำให้เธอรู้สึกเอ็นดูแฟนคลับรุ่นเล็กเหล่านี้เป็นพิเศษ
ชีวิตส่วนตัว > ชีวิตครอบครัว

โดยอาศัยอยู่กับแม่ในอพาร์ทเมนท์แห่งหนึ่งย่าน Symphony Bay และยังคงไปมาหาสู่กับผู้เป็นพ่อและครอบครัวใหม่อย่างสม่ำเสมอ
ชีวิตส่วนตัว > ชีวิตรัก

เติ้งชุ่ยเหวินเคยคบหาดูใจกับเพื่อนนักแสดงชายมาแล้วหลายคน นั่นก็คือว่านจื่อเหลียง เจียงหัว และเจิ้งจิ่งจี ซึ่งส่วนใหญ่มักจะคบหาดูใจกันในระยะเวลาไม่นาน ประมาณ 1-3 ปี และดูเหมือนว่าจะมีก็แต่เจิ้งจิ่งจีเท่านั้น ที่แม้เลิกรากันไปแล้วก็ยังอยู่ในฐานะเพื่อนที่ห่วงใยซึ่งกันและกัน ไปมาหาสู่กันอยู่เสมอ และเขายังเป็นหนึ่งในไม่กี่คนที่แสดงความเป็นห่วงเป็นใยเธออย่างมาก ตอนที่เธอกำลังเผชิญปัญหาด้านสุขภาพและการถูกแบนจากอดีตต้นสังกัด เติ้งชุ่ยเหวินกล่าวว่า สมัยก่อนนั้นเธอไม่รู้จักความรักดีเท่าที่ควร จึงกลายเป็นฝ่ายที่เรียกร้องและโหยหาความรักอยู่เพียงฝ่ายเดียว ไม่รู้จักมอบความรักคืนให้กับอีกฝ่าย หรือออดอ้อน เอาอกเอาใจอีกฝ่ายเท่าที่ควร ซึ่งนั่นก็อาจเป็นผลมาจากการขาดความอบอุ่นอย่างรุนแรงในวัยเด็ก ที่ทำให้ความรักของเธอมักจะผิดพลาดอยู่เสมอก็เป็นได้
ถึงกระนั้น ครั้งหนึ่งเติ้งชุ่ยเหวินก็เคยเกือบแต่งงานกับคนรักนอกวงการมาแล้วเช่นกัน เธอเปิดเผยต่อผู้สื่อข่าวอย่างตรงไปตรงมาว่าสาเหตุที่ตัดสินใจปล่อยโอกาสครั้งนั้นไป เพราะรู้ดีว่าถึงจุดๆหนึ่งจะต้องหย่าร้างกันอย่างแน่นอน เนื่องจากฝ่ายชายเป็นชาวต่างชาติ และยังเป็นชาวยิวซึ่งนับถือศาสนาต่างกัน และมีวิถีชีวิตที่แตกต่างกันจนเกินไป แต่เธอก็ยอมรับว่าช่วงเวลาที่คบหาดูใจกับผู้ชายคนนี้ เป็นช่วงเวลาที่มีความสุขมากที่สุดช่วงหนึ่ง  เพราะเขาเป็นคนที่ทำให้เธอเข้าใจว่าความสุขในชีวิตนั้นเป็นอย่างไร และสามารถเดินเคียงข้างกับเธอในที่สาธารณะโดยไม่กลัวการตกเป็นข่าวซุบซิบ ไม่ทอดทิ้งเธอไปไหนในตอนที่มีปาปารัซซี่คอยตามติดเหมือนอย่างผู้ชายคนอื่นๆ และถึงแม้ความสัมพันธ์จะจบลงด้วยการแยกย้ายกันไปตามทางของตัวเอง แต่เธอก็จะจดจำเขาตลอดไป
ปัจจุบันเติ้งชุ่ยเหวินยังคงครองตัวเป็นโสด และยังคงยืนยันว่าเธอพร้อมที่จะสละโสดได้ทุกเมื่อ หากเธอพบคนที่ใช่ที่สามารถเข้าใจและเป็นที่พึ่งให้กับเธอได้ และเธอจะไม่มีวันปิดกั้นตัวเองจนกว่าจะได้พบกับผู้ชายคนนั้น
ชีวิตส่วนตัว > เพื่อนสนิท

เติ้งชุ่ยเหวินนั้นมีเพื่อนสนิททั้งในและนอกวงการอยู่หลายคน ไม่ว่าจะเป็นหลอฮุ่ยเจียนผู้ล่วงลับ จางเข่ออี้ หลีเย่าเสียง หวง ชิวเซิน หวงเหว่ยเหวิน นักแต่งเพลงอันดับต้นๆของเกาะฮ่องกง ตลอดจน Sammi Cheng เจิงซิวเหวิน เจ้าของฉายาราชินีเพลงป๊อบกวางตุ้ง แต่ดูเหมือนว่าการใช้ชีวิตในระยะหลังนี้ จะทำให้เธอมีโอกาสได้ใกล้ชิดกับเพื่อนชาวคริสเตียนและสมาชิกในมูลนิธิมากกว่า
ชีวิตส่วนตัว > ศาสนา

ปัจจุบัน เติ้งชุ่ยเหวิน เป็นประธาน ใน สมาคมศิลปินคริสเตียนฮ่องกง (Hong Kong Artistes Christian Fellowship) 
เธอตัดสินใจเปลี่ยนศาสนามาเป็นชาวคริสเตียนนิกายโปรเตสแตนต์ ในปีค.ศ. 2005 เนื่องจากความเลื่อมใสศรัทธาในหลักคำสอนของพระคริสตเจ้าว่าด้วยความรักและการให้อภัย
"สมาคมศิลปินคริสเตียนฮ่องกง" ก่อตั้งขึ้นมาตั้งแต่ปีค.ศ. 1985 โดย "เจิ้งหมิงหมิง" (ช่างแต่งหน้าคนสนิทของ องเหม่ยหลิง) ภายหลังจากที่ องเหม่ยหลิง เสียชีวิตจากการฆ่าตัวตายด้วยภาวะซึมเศร้าและเครียด คุณ เจิ้งหมิงหมิง เสียใจกับเหตุการณ์ที่เกิดขึ้น จึงก่อตั้ง สมาคมขึ้นมาเพื่อช่วยเหลือ ศิลปินคริสเตียน ในฮ่องกง
ชีวิตส่วนตัว > นักแสดงคนโปรด

แม้เติ้งชุ่ยเหวินจะเป็นนักแสดงมากฝีมือแถวหน้าที่นักแสดงรุ่นน้องหลายต่อหลายคนอยากเจริญรอยตาม แต่เธอเองก็มีนักแสดงคนโปรดที่เธอชื่นชอบเหมือนกัน นั่นก็คือ เมอรีล สตรีป นั่นเอง
แหล่งข้อมูลอื่น

Weibo ส่วนตัวของเติ้งชุ่ยเหวิน
เติ้งชุ่ยเหวิน Sheren Tang Thailand Fanclub
"เติ้งชุ่ยเหวิน" นางเอกตัวแม่แห่งทีวีบี / หมิงซิงคลับ เก็บถาวร 2012-08-25 ที่ เวย์แบ็กแมชชีน
เปลือยชีวิต “เติ้งชุ่ยเหวิน” ผู้โหยหาความรักมาทดแทนสิ่งที่ขาดหาย
ขอรูปและประวัติ เติ้งชุ่ยเหวิน
ชีวประวัติ “เติ้งชุ่ยเหวิน” นางเอกรุ่นใหญ่หัวใจราชสีห์
โดมิโน

สำหรับนักมวยปล้ำชาวอเมริกัน ดูที่ คลิฟฟ์ คอมป์ตัน
โดมิโน
โดมิโน (อังกฤษ: domino) เป็นกลุ่มเกมที่ใช้แผ่นกระเบื้อง (tile) ที่เล่นด้วยแผ่นกระเบื้อง "โดมิโน" รูปสี่เหลี่ยมผืนผ้า โดมิโนแต่ละชิ้นเป็นแผ่นกระเบื้องรูปสี่เหลี่ยมผืนผ้าโดยมีเส้นแบ่งหน้าเป็นปลายรูปสี่เหลี่ยมจัตุรัสสองด้าน  ปลายแต่ละด้านทำเครื่องหมายด้วยจุดจำนวนหนึ่ง (เรียกว่า พิพ นิพหรือดอบ) หรือว่างไว้ ด้านหลังของโดมิโนในชุดเหมือนกันทั้งหมด คือ ว่างไว้หรือมีการออกแบบร่วมกันบางอย่าง ชิ้นเกมโดมิโนรวมกันเป็นชุดโดมิโน ซึ่งบางทีเรียกว่า "เด๊ก" หรือ "แพ็ก"  ชุดโดมิโนแบบจีน-ยุโรปดั้งเดิมประกอบด้วยโดมิโน 28 ชิ้น โดยมีจำนวนจุดทุกแบบระหว่าง 0 ถึง 6 จุด ชุดโดมิโนเป็นอุปกรณ์เล่นเกมทั่วไป คล้ายกับไพ่หรือลูกเต๋าตรงที่สามารถเล่นโดมิโนได้หลายอย่างโดยใช้ชุดโดมิโน
มีการกล่าวถึงโดมิโนแรกสุดจากราชวงศ์ซ่งของจีน โดมิโนสมัยใหม่ปรากฏในประเทศอิตาลีระหว่างคริสต์ศตวรรษที่ 18 แต่ยังไม่ทราบว่าโดมิโนจีนพัฒนาไปเป็นเกมสมัยใหม่อย่างไร มิชชันนารีอิตาลีในประเทศจีนอาจเป็นผู้นำเกมดังกล่าวเข้าสู่ทวีปยุโรป
แดเนียล เจมส์

| 0 | 1 | 2 | 3 |
| --- | --- | --- | --- |
 แดเนียล เจมส์ ขณะเล่นให้แก่แมนเชสเตอร์ยูไนเต็ด
ข้อมูลส่วนตัว
ชื่อเต็ม:  แดเนียล โอเวน เจมส์
วันเกิด:   (1997-11-10) 10 พฤศจิกายน ค.ศ. 1997 (27 ปี)
สถานที่เกิด:  เบเวอร์ลีย์ อังกฤษ
ส่วนสูง:  1.7 เมตร (5 ฟุต 7 นิ้ว)
ตำแหน่ง:  ปีก
ข้อมูลสโมสร
สโมสรปัจจุบัน:  ลีดส์ยูไนเต็ด
หมายเลข:  20
สโมสรเยาวชน
2006–2014:  ฮัลล์ซิตี
2014–2016:  สวอนซีซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2016–2019 |  สวอนซีซิตี |  33 |  (4) |
| 2017 |  → ชรูว์สบรีทาวน์ (ยืม) |  0 |  (0) |
| 2019–2021 |  แมนเชสเตอร์ยูไนเต็ด |  50 |  (6) |
| 2021– |  ลีดส์ยูไนเต็ด |  49 |  (7) |
| 2022–2023 |  → ฟูลัม (ยืม) |  20 |  (2) |
ทีมชาติ‡
| 2013–2015 |  เวลส์ อายุไม่เกิน 17 ปี |  8 |  (2) |
| 2015–2016 |  เวลส์ อายุไม่เกิน 19 ปี |  5 |  (1) |
| 2017 |  เวลส์ อายุไม่เกิน 20 ปี |  3 |  (1) |
| 2016–2018 |  เวลส์ อายุไม่เกิน 21 ปี |  11 |  (0) |
| 2018– |  เวลส์ |  47 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 กันยายน 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 มิถุนายน 2022 (UTC)
แดเนียล โอเวน เจมส์ (อังกฤษ: Daniel Owen James; เกิด 10 พฤศจิกายน ค.ศ. 1997) เป็นนักฟุตบอลชาวเวลส์ ปัจจุบันเล่นในตำแหน่งปีกให้แก่ฟูลัม โดยยืมตัวมาจากลีดส์ยูไนเต็ด และทีมชาติเวลส์
สถิติอาชีพ

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| สวอนซีซิตี | 2016–17 | พรีเมียร์ลีก | 0 | 0 | 0 | 0 | 0 | 0 | — | — | 0 | 0 |
| สวอนซีซิตี | 2017–18 | พรีเมียร์ลีก | 0 | 0 | 1 | 1 | 0 | 0 | — | — | 1 | 1 |
| สวอนซีซิตี | 2018–19 | แชมเปียนชิป | 20 | 2 | 3 | 1 | 1 | 0 | — | — | 24 | 3 |
| สวอนซีซิตี | รวม | รวม | 20 | 2 | 4 | 2 | 1 | 0 | — | — | 25 | 4 |
| ชรูว์สบรีทาวน์ (ยืมตัว) | 2017–18 | ลีกวัน | 0 | 0 | 0 | 0 | 0 | 0 | 0 | 0 | 0 | 0 |
| รวมทั้งหมด | รวมทั้งหมด | รวมทั้งหมด | 20 | 2 | 4 | 2 | 1 | 0 | 0 | 0 | 25 | 4 |